जौनपुर। पावर कारपोरेशन की मनमानी का नतीजा शहर की 50 हजार आबादी ने भुगता। केबल में आई खराबी 36 घंटे बाद दूर हुई। वह भी जब लोगों ने हल्ला मचाना शुरू कर दिया। यदि पानी का संकट नहीं होता तो शायद बिजली बृहस्पतिवार को भी ठीक नहीं होती। लगातार 36 घंटे से बिजली नहीं रहने के कारण नईगंज उपकेंद्र से जुड़े दो फीडर की करीब 50 हजार आबादी बूंद-बूंद पानी को तरस गई। नगर पालिका के नलों ने भी जवाब दे दिया। नतीजतन सभी घरों में पानी संकट खड़ा रहा।